CELEX: 32012R0714
Language: hr
Date: 2012-07-30 00:00:00
Title: Provedbena uredba Komisije (EU) br. 714/2012 od 30. srpnja 2012. o razvrstavanju određene robe u kombiniranu nomenklaturu

02/Sv. 021
            
            
               HR
            
            
               Službeni list Europske unije
            
            
               271
            
         32012R0714
   
               L 210/1
            
            
               SLUŽBENI LIST EUROPSKE UNIJE
            
            
               30.07.2012.
            
         
      PROVEDBENA UREDBA KOMISIJE (EU) br. 714/2012
   od 30. srpnja 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u potpunosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga ovoj Uredbi potrebno je razvrstati pod odgovarajuću oznaku KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s pravima utvrđenima ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. srpnja 2012.
      
         
            Za Komisiju,
         
            u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Proizvod koji se sastoji od savitljive membrane tipkovnice od silikona s 19 ugrađenih tipki i s približnim dimenzijama 65 × 40 × 1 mm.
                           Proizvod ima tiskane tipke koje predstavljaju alfa/numeričku tipkovnicu, tipke za pozivanje i druge tipke tipične za mobilne telefone.
                           Ispod svake tipke nalazi se element s električnim kontaktom napravljen od silikona i impregniran ugljikom.
                           Proizvod ima poseban oblik i dizajn te je namijenjen ugradnji u određeni model mobilnoga telefona.
                        
                     
            
               8517 70 90
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, na temelju napomene 2.(b) uz odjeljak XVI. i tekstom oznaka KN 8517, 8517 70 i 8517 70 90.
               Isključuje se razvrstavanje pod tarifni broj 8536 kao prekidač jer se proizvod sastoji samo od jednog dijela (jedna strana kontaktnih točaka) sklopnog aparata (vidjeti također Napomene s objašnjenjem KN tarifnome broju 8536 točka 8.).
               Proizvod je osnovni dio za rad mobilnoga telefona i ne može se upotrebljavati neovisno za ostale namjene. Također proizvod je posebno prilagođen za uporabu s određenim modelom mobilnoga telefona. Osobito oblik i metoda rada proizvoda isključuju bilo kakvu drugu uporabu (vidjeti također presudu Suda Europske unije u postupku C-183/06). Stoga se također isključuje razvrstavanje pod tarifni broj 8538 kao dio prikladan za uporabu isključivo ili uglavnom sa sklopnim aparatom.
               Proizvod se stoga razvrstava pod oznaku KN 8517 70 90 kao dio mobilnoga telefona.
            
         
               
                           2.
                        
                        
                           Proizvod (takozvani „sastavni dio savitljive tipkovnice”), čiji glavni dio ima približne dimenzije 56 × 42 × 1 mm i koji se sastoji od dvije membrane koje tvore sklopni uređaj:
                           
                                       —
                                    
                                    
                                       gornja membrana od poliimida koja na donjoj strani sadrži 24 kontaktne točke,
                                    
                                 
                                       —
                                    
                                    
                                       donja membrana od poliimida koja na gornjoj strani sadrži tiskani krug s 24 bakrene kontaktne točke.
                                    
                                 Na gornjoj membrani nalazi se zaštitni prozirni plastični list s otisnutom slikom koja predstavlja tipkovnicu mobilnoga telefona, a ispod donje membrane je zaštitni list papira.
                           Sljedeći dijelovi su spojeni s glavnim dijelom proizvoda:
                           
                                       —
                                    
                                    
                                       dva ravna električna vodiča s konektorima,
                                    
                                 
                                       —
                                    
                                    
                                       dva sklopa tiskanih krugova koji sadrže aktivne i pasivne dijelove, svjetlosni senzor i prekidač s „učinkom Hal” za nadzor sustava osvjetljenja tipkovnice.
                                    
                                 Proizvod ima poseban oblik i dizajn te je namijenjen ugradnji u određeni model mobilnoga telefona.
                        
                     
            
               8517 70 90
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature, na temelju napomene 2.(b) uz odjeljak XVI. i tekstom oznaka KN 8517, 8517 70 i 8517 70 90.
               Pored dvije membrane s odgovarajućim kontaktnim točkama za sklopne električne krugove, proizvod sadrži sklopove tiskanih krugova za nadzor sustava osvjetljenja tipkovnice. Stoga se isključuje razvrstavanje kao sklopni uređaj za električne krugove pod tarifnim brojem 8536.
               Proizvod je osnovni dio za rad mobilnoga telefona i ne može se upotrebljavati neovisno za ostale namjene. Također proizvod je posebno prilagođen za uporabu s određenim modelom mobilnoga telefona. Osobito oblik i metoda rada proizvoda isključuju bilo kakvu drugu uporabu (vidjeti također presudu Suda Europske unije u postupku C-183/06).
               Proizvod se stoga razvrstava pod oznaku KN 8517 70 90 kao dio mobilnoga telefona.